# Knives Out

Knives Out 2019ko Rian Johnson estatubatuar zinema zuzendariaren umore beltzezko misteriozko film bat da. Daniel Craig, Chris Evans, Ana de Armas, Jamie Lee Curtis, Toni Collette, Don Johnson, Michael Shannon, Lakeith Stanfield, Katherine Langford, Jaeden Martell eta Christopher Plummer aktoreek antzeztu zuten.
Filma mundialki 2019ko Torontoko Zinemaldian estreinatu zen, konkretuki irailaren 7an, eta Amerikako Estatu Batuetan urte berbereko azaroaren 27an estreinatu zuen Lions Gate Entertaimenek. Filmak kritikaren laudorioak jaso zituen, bereziki bere gidoi, zuzendaritza eta emanaldiagatik, eta 309.2 milioi dolar bildu zituenmundu osoan, 40 milioidolarreko aurrekontuaren aurka. Urrezko Globo sarien 77. edizioan, filmak hiru izendapen jaso zituen Musikal edo umorezko kategorian: film onena, aktore onena Craig eta De armas-eko Aktore Onena. Bestalde, jatorrizko gidoi Onenaren izendapenak ere jaso zituen Britainiar Zinema Akademiaren 73. edizioan eta Akademiaren 92. edizioan. Azkenik, American Film Institutek eta National Board of Review-k ere aukeratu zuten 2019ko hamar film onenen artean.

## Argumentua

Oharra: Atal honek istorio osoa edo amaiera argitzen du.
Harlan Thrombrey hilketa-eleberrien idazle aberatsak senideak eta ahaideak etxera gonbidatzen ditu, bere 85. urtebetetzea ospatzeko. Ospakizunaren erdian Harlan hilik aurkitzen dute hala ere, eta Benoit Blanc detektibeari dei egiten diote kasua argitzeko. Familia-kide guztiak susmagarri bihurtzen dira.

## Produkzioa
### Garapena

2005eko Brick filma egin ondoren, Rian Johnson idazle eta zuzendariak oinarrizko kontzeptua asmatu zuen Knives Out egiteko. 2010eko ekainean, Agatha Christie oinarri zuen erailketa misteriozko film bat egiteko interesa azaldu zuen. Hala ere zuzendariaren hurrengo proiektua Stars Wars: 7. atala - Azkenengo Jediak (2017) izan zen eta filmaren proiektua aurrerago egiteko utzi zuen.
2018. urtean filmaren estreinaldia argitaratu zen Daniel Craig protagonista gisa eta Torontoko Nazioarteko Zinemaldian (2018) banatzaileei saldu zitzaien.
2018ko urrian, Chris Evans, Michael Shannon, Lakeith Stanfield, Ana de Armas, Don Johnson, Jamie Lee Curtis eta Toni Collette elkartu ziren filmera, eta ondoren, urte bereko azaroan, Jaeden Martell, Katherine Langford, Christopher Plummer, Riki Lindhome eta Edi Patterson. Azkenik Johnsonen ohiko kolaboratzailea, Noah Segan, abenduan iragarri zuten filmean agertuko zela. 2019ko martxoan, Frank Ozek, aurretik Johnsonekin Azken Jediak filmean lan egin zuena, paper txiki batean agertuko zela adierazi zuen eta azkenik, M. Emmet Walsh filmean Ricky Jay ordezkatzeko agertu zen, ekoizpen garaian hil zena.

### Filmaketa

Argazki nagusia 2018ko urriaren 30ean hasi zen Bostonen, Massachusettsen, eta 2018ko abenduaren 20an amaitu zen. Filmaketa lekuak Berlin, Easton, Marlborough, Natick, Wellesley, Maynard, Waltham,Medfield (Massachusetts) izan ziren, bestalde, etxearen kanpoaldeak Natickeko etxe batean filmatu zituzten, Bostondik 27 kilometro mendebaldera eta Massachusettseko Borderland State Parkeko Ames etxean.

### Musika

Nathan Johnsonek idatzi zuen filmaren partitura. Aurretik, bere lehengusua den Rian Johnsonekin lan egin zuen Brick, The Brothers Bloom eta Looper filmetan. Soinu banda 2019ko azaroaren 27an atera zen, filma kaleratzearekin batera, Cut Narrative Records taldearen eskutik.

## Aktorea

* Daniel Craig: Benoit Blanc detektibea
* Chris Evans: Ransom Drysdale-Thrombey
* Ana de Armas: Marta
* Jamie Lee Curtis: Linda Drysdale-Thrombrey
* Toni Collette: Joni Thrombrey
* Don Johnson: Richard Drysdale-Thrombey
* Michael Shannon: Walt Thrombrey
* Lakeith Stanfield: Elliot detektibea
* Katherine Langford: Meg Thrombrey
* Jaeden Martell: Jacob Thrombrey
* Christopher Plummer: Harlan Thrombrey
* Noah Segan: Trooper Wagner
* Edi Patterson: Fran
* Riki Lindhome: Donna Thrombey
* K. Callan: Thrombrey amandrea
* Raúl Castillo
* Frank Oz
* M. Emmet Walsh

## Sariak

Irabazi/Nominatutako Sariak :
| Saria | Data | Maila | Nominazioa | Emaitza |
| AACTA Award | 2020 | Antzeztaldeko nazioarteko emakumezko aktore onena | Toni Collete | Nominatua |
| American Film Institute | 2020 | Urteko 10 pelikularik hoberenetarikoa | Knives out | Irabazia |
| British Academy Film Awards | 2020 | Jatorrizko gidoi onena | Rian Johnson | - |
| Kritika zinematografikoaren sariak | 2020 | Multzoko jarduketa onena | Knives Out | Nominatua |
| Kritika zinematografikoaren sariak | 2020 | Jatorrizko gidoi onena | Rian Johnson | Nominatua |
| Kritika zinematografikoaren sariak | 2020 | Komedia onena | Knives Out | Nominatua |
| Golden Globe Awards | 2020 | Pelikula onena | Knives Out | Nominatua |
| Golden Globe Awards | 2020 | Aktore onena (gizona) | Daniel Craig | Nominatua |
| Golden Globe Awards | 2020 | Aktore onena (emakumea) | Ana de Armas | Nominatua |
| Hollywood Critics Association Awards | 2020 | Cast onena | Knives Out | Irabazia |
| Hollywood Critics Association Awards | 2020 | Jatorrizko gidoi onena | Rian Johnson | Nominatua |
| National Board of Review | 2020 | Urteko 10 pelikularik hoberenetarikoa | Knives Out | Irabazia |
| National Board of Review | 2020 | Multzoko jarduketa onena | Knives Out | Irabazia |
| Producers Guild of America Awards | 2020 | Antzerki film onena | Knives Out | - |
| Satelite Sariak | 2019 | Film onena | Knives Out | Nominatua |
| Satelite Sariak | 2019 | Aktore onena (Gizona) | Daniel Craig | Nominatua |
| Satelite Sariak | 2019 | Aktore onena (Emakumea) | Ana de Armas | Nominatua |
| Satelite Sariak | 2019 | Cast onena | Knives Out | Irabazia |
| Writers Guild of America Awards | 2020 | Jatorrizko gidoi onena | Rian Johnson | - |
| Oscar Sariak | 2020 | Jatorrizko gidoi onena | Rian Johnson | Nominatua |

## Erreferentziak

* ↑ «Knives Out» Box Office Mojo (Noiz kontsultatua: 2021-03-02).
* ↑ «'Knives Out' Director Rian Johnson on Tackling a Whodunnit | Hollywood Reporter» web.archive.org 2019-09-09 (Noiz kontsultatua: 2021-03-02).
* ↑ «Making of 'Knives Out': How Rian Johnson Assembled a Star-Studded "Jigsaw Puzzle" | Hollywood Reporter» web.archive.org 2019-11-19 (Noiz kontsultatua: 2021-03-02).
* ↑ «All the Knives Out Easter eggs you might have missed | EW.com» web.archive.org 2019-12-07 (Noiz kontsultatua: 2021-03-02).
* ↑ (Ingelesez) «AACTA International Awards» www.aacta.org (Noiz kontsultatua: 2021-03-02).
* ↑ (Ingelesez) «AFI AWARDS 2019 Honorees Announced» American Film Institute (Noiz kontsultatua: 2021-03-02).
* ↑ (Ingelesez) «BAFTA Nominations: 'Joker' Leads the Pack» The Hollywood Reporter 2020-01-07 (Noiz kontsultatua: 2021-03-02).
* ↑ (Ingelesez) «Golden Globes: Full List of Nominations» The Hollywood Reporter 2019-12-09 (Noiz kontsultatua: 2021-03-02).
* ↑ (Ingelesez) «The 2019 Hollywood Critics Association (HCA) Nominations» Next Best Picture (Noiz kontsultatua: 2021-03-02).
* ↑ (Ingelesez) Sharf, Zack; Sharf, Zack. (2019-12-03). «National Board of Review 2019: ‘The Irishman’ Wins Best Film, Adam Sandler Named Best Actor» IndieWire (Noiz kontsultatua: 2021-03-02).
* ↑ (Ingelesez) «PGA Awards: '1917,' 'The Irishman,' 'Parasite' Among Nominees for Top Prize» The Hollywood Reporter 2020-01-07 (Noiz kontsultatua: 2021-03-02).
* ↑ (Ingelesez) 2019 Winners | International Press Academy. (Noiz kontsultatua: 2021-03-02).
* ↑ (Ingelesez) «2021 Writers Guild Awards Nominees» awards.wga.org (Noiz kontsultatua: 2021-03-02).

## Kanpo estekak

* IMDBko fitxa irakurgai (Ingelesez)
* Datuak: Q57982486
* Multimedia: Knives Out (film) / Q57982486